钦定古今图书集成/明伦汇编/氏族典/第130卷 > 陈纯德
## 钦定古今图书集成/明伦汇编/氏族典/第130卷 > 陈纯德

按《明外史陈纯德传》：“纯德，字静生，零陵人。为诸生，以
学行称。举崇祯十三年进士，擢御史。明年巡按山西，
尽心职业。还朝，陈时务七事，寻督畿辅学政。十七年
三月，将出按部，因贼警复还。都城陷，贼下令百官入
见，纯德随众入，还邸恸哭，朝服北向再拜，自经死。福
王时，赠太仆卿，谥恭节。”